Аԥсны Аҵара аминистрра апресс-маҵзура аиҳабы Аслан Қәҭелиа арадио Sputnik аефир аҿы иҳәеит сынтәагьы Аԥснынтәи ашколхәыҷқәа Кремльтәи ахан аҿы Ашықәс ҿыцазтәи аныҳәақәа ишрылахәхо.
Ԥхынҷкәын 3 рзы иԥсы ҭазҭгьы 75 шықәса ихыҵуан Леон иорден занашьоу ажурналист, ауаажәларратә усзуҩ Николаи Џьонуа. Иара иажәа еснагь ираӡан, аҵакы ӷәӷәа рыман ҳәа азгәалҭеит арадио Sputnik Аԥсны аефир аҿы Леон иорден занашьоу Надежда Ашәԥҳа Николаи Џьонуа дылгәаларшәо.
Аԥсны Жәлар Реизара аиҳабы Валери Кәарҷиа изаамҭанытәиим Жәлар Реизара адепутатцәа реизара амшхәаԥштә аҿы атәыла Апрокурор хадеи Аҩнуҵҟатәи аусқәа рминистри рыԥхьатәара ахьарбаз иазгәеиҭеит ҳтәылаҿы ишьақәгылаз аҭагылазаашьаҿы адепутатцәагьы ирхароу шыҟоу.
Зылшарақәа ԥку рфонд ахада инапынҵақәа назыгӡо Анзор Акаба арадио Sputnik Аԥсны аефир аҿы еиҭеиҳәеит иахьа ҳтәылаҿы ахымхәацәа ирзырхоу ацхыраара атәы.